Ռիչարդ Բերգ

Սվեն Ռիչարդ Բերգ (, ), շվեդ բնանկարիչ և դիմանկարիչ, արվեստագետ, մանկավարժ, Շվեդիայի ազգային թանգարանի տնօրեն (1915 թվականից)։ Թեև երկար տարիներ ապրել է Ֆրանսիայում, չի տարվել իմպրեսիոնիզմով` նախընտրելով այնպիսի բնանկարիչների նատուրալիզմն, ինչպիսն է Ժյուլ Բաստիեն Լըպաժը։ Մերժել է նաև պլեներ բնանկարներ ստեղծելու գաղափարը։ Բնանկարիչների շվեդական նոր  դպրոցի հիմնադիր Յոհան Էդուարդ Բերգի որդին է։

Կենսագրություն 
Ռիչարդ Բերգը ծնվել է արվեստագետներ Յոհան Էդվարդ Բերգի (1828-1880) և Ամանդա Հելանդերի (1825-1888) ընտանիքում։ 1881 թվականին ավարտելով Շվեդիայի գեղարվեստի թագավորական ակադեմիան` մեկնել է Ֆրանսիա, որտեղ բնակություն է հաստատել Գրե-սյուր-Լուենի նկարիչների գաղութում։ Հետագայում եղել է Փարիզի Կոլարոսի ակադեմիայի ունկնդիր և Ժան Պոլ Լորանի ուսանողը։

Հետաքրքրություն է ցուցաբերել սիմվոլիզմի և հոգեբանության հանդեպ` դրանց  մեթոդները և մոտեցումները օգտագործելով իր արվեստում։ Շուտով հայրենիքում իրեն դրսևորել է որպես տաղանդավոր դիմանկարիչ, իսկ բնանկարները կարևոր դեր են խաղացել շվեդական ռոմանտիկ նացիոնալիզմի զարգացման գործում։ 1880-ական թվականների Բերգի նկարները բնութագրվում են գերակշռող ռեալիզմով և ռոմանտիզմի տարրերով։ 1883 թվականին առաջին անգամ Բերգն իր նկարները ցուցադրել է Կոպենհագենի դանիական պետական արվեստի թանգարանում և Փարիզյան սալոնում
:

Նրա վրձնին են պատկանում շվեդական մշակույթի, գիտության և քաղաքականության հայտնի գործիչների, այդ թվում Յուհան Ավգուստ Ստրինդբերգի, Եվա Բոնյեի, Էլլեն Քեյի, Գուստավ Ֆրյոդինգի, Կարլ Յալմարի Բրանտինգի և մյուսների դիմանկարները։

1893 թվականին Բերգը մի շարք համախոհների հետ միասին Վարբերգում  հիմնադրեց նկարիչների գաղութ, որը հետագայում հիմք հանդիսացավ այսպես կոչված գեղարվեստի վարբերգյան դպրոցի ստեղծման համար, այնտեղ ստեղծելով մի շարք բնանկարներ (1893-1896)։ 1905 թվականից բնակվել է Ստոկհոլմում։ Արվեստի մասին մի քանի գրքերի հեղինակ է։ 1915 թվականի փետրվարից ղեկավարել է Շվեդիայի ազգային թանգարանը։

Բերգի աշխատանքները գտնվում են Գյոտեբորգի գեղարվեստի թանգարանում, Շվեդիայի ազգային թանգարանում, Հյուսիսային երկրների թանգարանում, Ուփսալայի համալսարանական թանգարանում, Thiel պատկերասրահում, Մալմյոյի պատկերասրահում, Լիվրուստկամմարենում և Վալդեմարսուդդեում։

Հիշատակ 
Ստոկհոլմի Սյոդրա Էնգբի բնակավայրի Richard Berghs väg փողոցն անվանվել է Բերգի պատվին։

Պարգևներ 
1917 թվականի հոկտեմբերի 31-ին արժանացել է honoris causa պատվավոր դոկտոր կոչման փիլիսոփայության բնագավառում։

Պատկերասրահ

Ծանոթագրություններ

Գրականություն 
 Thorbjörn Lengborn; Ellen Key - Gerda och Richard Bergh, "Ellen Key-sällskapet" series, 1997, Ellen Key-sällsk, Linköping
 Marie Näslund; "Konst är lif": Richard Berghs porträttmåleri under 1880-talet, 2002, Stockholms universitet, Konstvetenskapliga inst.
 Bengt-Arne Person; Varbergsskolan: Richard Bergh, Nils Kreuger, Karl Nordström, "Böcker om konst" series, 1993, Signum.  
 Birgitta Rapp; Richard Bergh - konstnär och kulturpolitiker 1890-1915, 1978, Rabén & Sjogren.

Արտաքին հղումներ 
More works by Bergh @ ArtNet
Biography @ the Svenskt Biografiskt Lexikon
Biography from the Svenskt Biografiskt Handlexikon @ Project Runeberg
Biography from the Nordisk Familjebok @ Project Runeberg
Hvad vår kamp gällt. Stämningsbilder från "opponenternas" 20-åriga verksamhet (What our struggle was about. "Mood images" from the "opponents" 20-years of activity) Full text @ Project Runeberg

Շվեդ նկարիչներ
Շվեդ արվեստագետներ
Շվեդ մանկավարժներ
Շվեդ համադրողներ
Ստոկհոլմ քաղաքում ծնվածներ